Zapisnik s 35. sjednice Općinskog vijeća Općine Kloštar Podravski,

održane 18. veljače 2025. godine u vijećnici Općine Kloštar

Podravski, Kralja Tomislava 2

#  Sjednica je sazvana sazivom KLASA: 024-02/25-01/03, URBROJ: 2137-16-01/01-25-01 od 11. veljače 2025. godine.

#  Sjednicu je otvorila predsjednica u 18.00 sati i pozdravila prisutne.

 Sjednici su bili prisutni:

a) Članovi Općinskog vijeća:

1. Marija Šimunko
2. Marijan Belec
3. Marinko Matančić
4. Antonija Haleuš
5. Marijana Lovrenčec
6. Ivana Pavunić
7. Lidija Gatalica
8. Mirko Šandrovčan
9. Ankica Jelušić
10. Branko Golubić
11. Darijo Šogorić
12. Mirko Debeljak
13. Ivan Šipek

b) Ostali:

1. Siniša Pavlović, općinski načelnik,

2. Nataša Martinčević, Pročelnica JUO Općine Kloštar Podravski,

3. Andrea Živko, Stručna suradnica za računovodstvene poslove, JUO Općine Kloštar

 Podravski,

4. Valentina Huđek Šantek, direktorica KOMUNALNO KP,

5. Ivan Čupen, djelatnik KOMUNALNO KP,

6. Dubravka Domović, Viša referentica za administrativne poslove, JUO Općine Kloštar

 Podravski, zapisničarka.

Na samom početku sjednice predsjednica Marija Šimunko pozvala je prisutne na minutu šutnje kojom se odala počast našim preminulim članovima: Antunu Karasu, predsjedniku OV i čanu OV te Slavku Špoljariću, članu OV.

Nakon prozivke, predsjednica Općinskog vijeća konstatira da je sjednici prisutno 13 članova Općinskog vijeća Općine Kloštar Podravski te sukladno tome ono može donositi pravovaljane odluke.

Predsjednica je predložila i sljedeći

 DNEVNI RED:

1. Usvajanje Zapisnika s prethodne 34. sjednice Općinskog vijeća Općine Kloštar Podravski.
2. Donošenje Odluke o lokalnim porezima Općine Kloštar Podravski (Izvjestitelj:Nataša Martinčević).
3. Donošenje Odluke o kreditnom zaduženje KOMUNALNO KP d.o.o.(Izvjestitelj: Valentina Huđek Šantek).
4. Donošenje Odluke o proglašenju komunalne infrastrukture javnim dobrom u općoj uporabi(Izvjestitelj:Nataša Martinčević).
5. Donošenje Zaključka o prijedlogu za imenovanju mrtvozornika na području Općine Kloštar Podravski (Izvjestitelj:Nataša Martinčević).
6. Različito.

**AKTUALNI SAT.**

Predloženi dnevni red je nakon glasovanja jednoglasno prihvaćen.

**Točka 1.**

Usvajanje Zapisnika s prethodne 34. sjednice

Općinskog vijeća Općine Kloštar Podravski

Predsjednica je dala na glasovanje usvajanje zapisnika s prethodne 34. sjednice Općinskog vijeća Općine Kloštar Podravski.

Jednoglasno, s 13 glasova „ZA” usvojen je zapisnik s 34. sjednice Općinskog vijeća Općine Kloštar Podravski.

**Točka 2.**

Donošenje Odluke o lokalnim porezima

Općine Kloštar Podravski (Izvjestitelj:Nataša Martinčević)

Nataša Martinčević objašnjava kako je na snagu stupio novi Zakon o lokalnim porezima te je ovo vijeće u obvezi uskladiti svoju odluku. Do sada smo imali dvije vrste poreza, a sada je pridodan i porez na nekretnine. Ukoliko ovo vijeće ne odredi određenu stopu, automatski se prihvaća najniža stopa. Nakana je da se naše mještane ne zadužuje nepotrebno I prijedlog je da stopa bude najnjža. Do kraja veljače odluka mora biti dostavljena u Poreznu upravu te ona vrši obračun. Prihod od poreza na nekretnine dijeli se na način da 80% prihoda pripada Općini Kloštar Podravski, a 20% Koprivničko-križevačkoj županiji. Zakonom je točno određeno na koje vrste nekretnina se porez obračunava, a koje su oslobođene plaćanja poreza.

S 13 glasova „ZA” donosi se Odluka o lokalnim porezima Općine Kloštar Podravski.

Odluka o lokalnim porezima Općine Kloštar Podravski prilaže se ovom zapisniku i čini njegov sastavni dio.

**Točka 3.**

Donošenje Odluke o kreditnom zaduženje

KOMUNALNO KP d.o.o.(Izvjestitelj: Valentina Huđek Šantek).

Valentina Huđek Šantek navodi potrebu podizanja kratkoročnog kredita kod BKS Bank AG, u iznosu od 50.000,00 EUR, s rokom vraćanja do 1. prosinca 2025. godine. Novčana sredstva potrebna su za završetak opremanja novog poslovnog prostora (bivši Caffe bar NEWS), nabavu nove komunalne opreme i podmirenje dospjelih dugovanja. Da bi se kredit mogao podići potrebna je odluka vijeća jer Općina Kloštar Podravski preuzima ulogu sudužnika.

Mirko Debeljak podržava preseljenje KOMUNALNO KP u prostore koji će biti pristupačni svim stanovnicima, posebice starijima.

Jednoglasno, s 13 glasova „ZA” donosi se Odluka o kreditnom zaduženje KOMUNALNO KP d.o.o..

Odluka o kreditnom zaduženju KOMUNALNO KP d.o.o. prilaže se ovom zapisniku i čini njegov sastavni dio.

**Točka 4.**

Donošenje Odluke o proglašenju komunalne infrastrukture

javnim dobrom u općoj uporabi(Izvjestitelj:Nataša Martinčević).

Nataša Martinčević iznosi obvezu općine vođenja evidencije o komunalnoj infrastrukturi. Prethodne dvije sjednice upravo zato su održane telefonskim putem jer se ukazala hitna potreba za proglašenjem komunalne infrastrukture javnim dobrom. Odluka će biti dostavljena Zemljišno knjižnom odjelu Općinskog suda u Koprivnici kako bi komunalnu infrastrukturu upisali u zemljišnim knjigama kao javno dobro u općoj uporabi, u vlasništvo Općine Kloštar Podravski.

Bez diskusije, jednoglasno, s 13 glasova „ZA” donosi se Odluka o proglašenju komunalne infrastrukture javnim dobrom u općoj uporabi.

Odluka o proglašenju komunalne infrastrukture javnim dobrom u općoj uporabi prilaže se ovom zapisniku i čini njegov sastavni dio.

**Točka 5.**

Donošenje Zaključka o prijedlogu za imenovanju mrtvozornika

na području Općine Kloštar Podravski (Izvjestitelj:Nataša Martinčević).

Nataša Martinčević upoznaje vijećnike da je zaprimljen dopis Koprivničko-križevačke županije kojim se predlaže imenovanje mrtvozornika za područje Općine Kloštar Podravski jer je jedna mrtvozornica zbog osobnih razloga razrješena dužnosti. Da bi KKŽ mogla imenovati mrtvozornike potrebno je donijeti zaključak na osnovu kojeg Skupština KKŽ donosi Rješenje o imenovanju.

Jednoglasno, s 13 glasova „ZA” donosi se Zaključak o prijedlogu za imenovanju mrtvozornika

na području Općine Kloštar Podravski.

Zaključak o prijedlogu za imenovanju mrtvozornika na području Općine Kloštar Podravski prilaže se ovom zapisniku i čini njegov sastavni dio.

**Točka 6.**

Različito

Siniša Pavlović obavještava prisutne da je stiglo pismo namjere gospodina Habeka iz Prugovca. On nudi na prodaju zemljište koje se nalazi uz sportsko igralište. Napravljena je procjena od 92.900,00 EUR. To je prevelik iznos, može se predložiti da i općina napravi procjenu te da se nađemo na nekoj razumnoj cijeni. Ako dođe do dogovora možemo otkupiti to zemljište te ga dati na raspolaganje MO Prugovac.

Vijećnici se slažu s prijedlogom te se donosi Zaključak o prijedlogu nove procjene.

Ana Jelušić navodi kako se stanovnici iz Kloštra ne mogu upisati u Dom za starije u Đurđevcu te se žale na to.

Siniša Pavlović objašnjava da u ovo predizborno vrijeme različite političke opcije puštaju glasine i tumače ih na svoj način. Općina je primila dopis od Grada Đurđevca gdje traže sufinanciranje na mjesečnoj bazi od 1.700,00 EUR za troje potencijalnih korisnika. Ostale općine, kao i mi, odbili su ponudu. Općina Kloštar Podravski ima svog partera za svoj projekt Doma za starije i nemoćne, a to je KKŽ. Jedina smo općina u našoj županiji koja ima gotov projekt, Građevinsku dozvolu i vlastito zemljište. Imamo informaciju da uskoro kreće natječaj te je potrebno malo strpljenja I imat ćemo svoj dom čiji kapacit je smještaj za 122 korisnika. Iz provjerenih izvora primljena je informacija da I Vlada RH podržava izgradnju smještaja za starije kroz svoje zacrtane demografske mjere.

U kontaktima s resornim ministarstvima imamo najave za nove natječaje I za nove projekte koji su od interesa za ovu općinu: Pješačka staza Kloštar Podravski - Veseli breg, u drugoj fazi Veseli breg – Kozarevac, pješačka staza od Kolodvorske ulice prema Prugovcu, gradnja ili rekonstrukcija vatrogasnih domova Prugovac, Kozarevac i Kloštar Podravski, rekonstrukcija raskrižja u Kloštru Podravskom (kod Tržnice), nastavak gradnje Tržnice.

Prijedlog je da država preuzme projektiranje velikuh projekata i da se u svim sredinama grade identični npr. dječji vrtići, škole, tržnice. U tom slučaju troškovi projektiranja bi bili manji a izgradnja efikasnija.Zbog nedostatka kod takvih građevina često se moraju raditi ispravci, onda kasni izgradnja i dolazi do problema. I za kraj, spominje se mjesec svibanj kada bi trebao biti objavljen natječaj za Toplice.

 Sjednica završena u 18:25 sati.

Zapisničarka: Predsjednica:

Dubravka Domović Marija Šimunko